Diari Oficial de la Generalitat Valenciana


Sumari del DOGV 2518, del 30-05-1995 (1995/834890)

DECRET 83/1995, de 16 de maig, del Govern Valencià, pel qual se segreguen i agreguen, recíprocament, parts dels termes municipals de Picanya i Paiporta.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/83/dof/vci/html**

### Dades del document

Número de DOGV
:   2518

Data del DOGV
:   30-05-1995

Secció del DOGV
:   DISPOSICIONS GENERALS

Número del document
:   1995/834890


Data del document
:   16-05-1995

Organisme emissor
:   Conselleria d'Administració Pública

Tipus de document
:   Decret

DECRET 83/1995, de 16 de maig, del Govern Valencià, pel qual se segreguen i agreguen, recíprocament, parts dels termes municipals de Picanya i Paiporta.   
Els ajuntaments de Paiporta i Picanya tramitaren un expedient amb caràcter voluntari per a segregar i agregar recíprocament sengles parts dels termes municipals.  
L'expedient ha estat tramitat d'acord amb les prescripcions legals, i s'ha apreciat la concurrència de les circumstàncies exigides legalment per a procedir a la segregació.  
L'article 31.8 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, atribueix a la Generalitat Valenciana la competència exclusiva per a l'alteració de termes municipals, competència que és conforme a allò que disposen l'article 13 de la Llei 7/1985, de 2 d'abril, Reguladora de les Bases del Règim Local, i el Reial Decret 3318/1983, de 25 d'agost, de traspàs de funcions i serveis de l'administració de l'estat a la Generalitat Valenciana en matèria d'administració local. D'acord amb el que preveu l'article 9.5 de Reial Decret 781/1986, de 18 d'abril, correspon al Govern Valencià, mitjançant decret, resoldre definitivament el procediment de segregació/agregació.  
Per tant, d'acord amb el Consell d'Estat, a proposta del conseller d'Administració Pública, i com que resulta acreditat el compliment de les prescripcions exigides en la legislació vigent, tant de caràcter procedimental com substantives, després de la deliberació prèvia del Govern Valencià, en la reunió del dia 16 de maig de 1995,  
DECRETE:  
Article primer  
1. S'acorda l'alteració parcial dels termes municipals de Paiporta i Picanya, a la província de València, L'alteració consisteix en el següent:  
a) La segregació de 4.068,18 metres quadrats de superfície, que pertanyen al terme municipal de Picanya per a la seua agregació al de Paiporta, terreny que es delimita en els apartats següents.  
b) La segregació de 4.068,18 metres quadrats de superfície, que pertanyen al terme municipal de Paiporta per a la seua agregació al de Picanya, terreny que es delimita en els apartats següents.  
2. Les porcions segregades, de 4.068,18 m2 de superfície cada una, es troben situades juntament amb la línia límit jurisdiccional.  
3. La nova línia de delimitació queda conformada per les fites núm. 7a, 8a i 10a, d'acord amb la següent descripció, tal com apareix en els plànols que hi ha en l'expedient:  
La línia de terme entre les fites 9a i 10a es fixa mitjançant el trasllat paral·lel de l'antiga línia de terme (fites 9 i 10), a una distància de 20 metres de les actuals edificacions compreses entre els carrers Sant Joan de Rivera, Sagrada Família, Santa Anna i José Capuz.  
La fita 10a s'obté del trasllat paral·lel abans esmentat amb la intersecció amb l'actual línia de terme conformada per la carretera d'Albal.  
La línia de terme compresa entre les fites 8a i 9a serà una línia paral·lela i a 20 metres de distància de la línia que passa pels punts X i I grafiats en el plànol que hi ha en el full 208 de l'expedient (X és la intersecció de les prolongacions de les línies de façana del carrer Felip II amb el carrer de l'Avenir, mentre que el punt Y és la intersecció de les prolongacions de les línies de façana dels habitatges unifamiliars ja construïts al carrer de Sant Ramon.  
La intersecció en la línia abans esmentada (8a i 9a) i la línia 9a i 10a determinen la situació de la nova fita 9a.  
El tros de la línia de terme entre les fites 7a i 8a és tangent a un cercle de radi de 20 metres i centre en el punt Z (Z és el cantó dels habitatges unifamiliars ja construïts).  
Aquesta línia oscil·la tangencialment a l'esmentat cercle de forma que la seua posició definitiva siga la que produesca l'exacta compensació de superfície entre ambdós municipis.  
La intersecció d'aquesta línia amb l'anterior defineix exactament la situació de la fita 8a, i també la intersecció amb la línia de la vora de la via fèrria dels ferrocarrils de la Generalitat Valenciana concreta la situació de la fita 7a.  
La fita 8a es determina mitjançant triangulació de distàncies des dels punts Y i R, i també la direcció de la línia 8a-7a s'obté mitjançant la distància de 21.10 metres presa des del punt S seguint la prolongació del carrer de Rafael Rivelles, i és tangent al cercle amb centre en Z i radi de 20 metres.  
Article segon  
1. Es procedirà a la delimitació de la part segregada.  
2. S'aproven les estipulacions jurídiques i econòmiques que figuren en l'expedient.  
DISPOSICIONS FINALS  
Primera  
Es faculta el conseller d'Administració Pública per a dictar les disposicions que puga exigir el desenvolupament i execució d'aquest decret.  
Segona  
Aquest decret tindrà efecte a partir del dia següent al de la seua publicació en el Diari Oficial de la Generalitat Valenciana.  
Contra aquest decret, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació d'aquest decret, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 16 de maig de 1995  
El president de la Generalitat Valenciana,  
JOAN LERMA I BLASCO  
El conseller d'Administració Pública,  
LUIS BERENGUER FUSTER


Còpia Permalink ELI